José Jiménez Lozano

**José Jiménez Lozano**, nado en Langa, Ávila, o 13 de maio de 1930 e finado en Valladolid o 9 de marzo de 2020, foi un escritor español. Recibiu o Premio Cervantes en 2002.

## Traxectoria 
Naceu en Langa, pequena poboación da comarca da Moraña, ao norte da provincia de Ávila, onde pasou a súa infancia ata que marchou a estudar. Na súa obra están reflectidas as paisaxes de ampla chaira castelá, con horizontes inmensos que convidan o pensamento, a reflexión e mesmo a mística que inspirou a Xoán da Cruz e Tareixa de Ávila, así como algúns personaxes da súa lembranza son usados ao modo de como Miguel Delibes utiliza personaxes nas súas novelas ambientadas na Castela rural.  

Desenvolveu a súa vida profesional en Valladolid e en Alcazarén, a súa residencia durante máis de cincuenta anos. 

Licenciouse en Dereito pola Universidade de Valladolid, en Filosofía e Letras pola de Salamanca e en Xornalismo pola Escola Oficial de Xornalismo de Madrid en 1962.

Foi colaborador de *El Norte de Castilla* de Valladolid desde 1958, redactor de 1962 a 1978, subdirector de 1978 a 1979 e director desde 1992 até a súa xubilación en 1995.

En 1988, José Jiménez Lozano, o sacerdote José Velicia e o arquitecto Pablo Puente desenvolveron en Valladolid a primeira edición da exposición *Las Edades del Hombre*. Tamén participou na parte técnica Eloísa García de Wattenberg, entón directora do Museo Nacional de Escultura. A parte financeira correu a cargo da Caixa de Salamanca e Soria.

Compaxinou a carreira xornalística coa literatura: é autor de novelas, ensaios, poesía e diarios. Colaborador habitual de xornais como *ABC* ou *La Razón*, foi tamén patrón do Instituto Cervantes, da Residencia de Estudantes e das fundacións da Lingua Española e da dos Duques de Soria.

Foi galardoado co Premio Cervantes 2002 –considerado como o Nobel das letras hispanas–. O escritor considerou o premio «como o que é, como un agasallo, cunha grande alegría» e que «é o premio máis importante do país e sinto que é un recoñecemento oficial, pero o que me enche de alegría é saber que a miña obra chegou a uns cantos, aínda que sexa un lector».

## Obra 

### Ensaio 
* *Nosotros los judíos* (1959)
* *Un cristiano en rebeldía* (1963) 
* *Meditación sobre la libertad religiosa* (1966)
* *La ronquera de Fray Luis y otras inquisiciones* (1973)
* *Sobre judíos, moriscos y conversos* (1982)
* *Guía espiritual de Castilla* (1984)
* *Juan XXIII* (1985)
* *Ávila* (1988)
* *Los ojos del icono* (1988)
* *La Lugareja* (1991)
* *Pecado, poder y sociedad en la historia* (1992)
* *Ni venta ni alquilaje* (1992)
* *Unas cuantas confidencias* (1993)
* *Castilla y León inolvidable* (1994)
* con Gurutze Galparsoro: *Una estancia holandesa* (1998)
* *Fray Luis de León* (2001)
* *El narrador y sus historias* (2003)
* *Contra el olvido* (2003)
* *Obstinación del almendro y de la melancolía* (2012)

### Novela 
* *Historia de un otoño* (1971)
* *El sambenito* (1972)
* *La salamandra* (1973)
* *Duelo en la Casa Grande* * *Parábolas y circunloquios de Rabí Isaac Ben Yehuda* (1325-1402) (1985)
* *Sara de Ur* (1989)
* *Estampas y memorias* (1990)
* *El mudejarillo* (1992)
* *Relación topográfica* (1993)
* *La boda de Ángela* (1993) 
* *Teorema de Pitágoras* (1995) 
* *Las sandalias de plata* (1996)
* *Los compañeros* (1997)
* *Ronda de noche* (1998)
* *Las señoras* (1999)
* *Maestro Huidobro* (1999)
* *Un hombre en la raya* (2000) 
* *Los lobeznos* (2000) 
* *El viaje de Jonás* (2002) 
* *Carta de Tesa* (2004) 
* *Las gallinas del licenciado* (2005)  
* *Libro de visitantes* (2007) 
* *Agua de noria* (2008) 

### Relatos 
* *El santo de mayo* (1976) 
* *El grano de maíz rojo* (1988) 
* *Los grandes relatos* (1992) 
* *Objetos perdidos* (1993) 
* *El cogedor de acianos* (1993) 
* *Un dedo en los labios* (1996) 
* *El balneario* (1998) 
* *Antología de cuentos* (2004) 
* *El ajuar de mamá* (2006)
* *La piel de los tomates* (2007)
* *Libro de visitantes* (2004)
* *El azul sobrante* (2009)
* *Un pintor de Alejandría* (2010)

### Diarios 
* *Los tres cuadernos rojos* (1973-1983) (1985)
* *Segundo abecedario* (1984-1988) (1992)
* *La luz de una candela* (1989-1993) (1996)
* *Los cuadernos de letra pequeña* (1993-1998) (2003)
* *Advenimientos* (2001-2004) (2006)
* *Los cuadernos de Rembrandt* (2005-2008) (2010)
* *Impresiones provinciales* (2010-2014) (2016)
* *Cavilaciones y melancolías* (2016-2017) (2018)
* *Evocaciones y presencias* (2018-2020) (2020)

### Poesía 
* *Tantas devastaciones* (1992)
* *Un fulgor tan breve* (1995)
* *El tiempo de Eurídice* (1996)
* *Pájaros* (2000)
* *Elegías menores* (2002)
* *Elogios y celebraciones* (2005)
* *Enorme luna* (2005)
* *La estación que gusta al cuco* (2010)
* *El precio*, antología (2013)
* *Un fulgor tan breve*, reedición (2017)
* *Tantas devastaciones*, reedición (2017)

## Premios 
* Premio da Crítica de narrativa castelá 1988 por *El grano de maíz rojo.*
* Premio Castela e León das Letras 1988.
* Premio Nacional das Letras Españolas 1992.
* Premio Luca de Tena de Xornalismo 1994 por *El eterno retablo de las maravillas*.
* Medalla de Ouro ao Mérito nas Belas Artes 1998
* Premio Nacional de Xornalismo Miguel Delibes 2000 *Sobre el español y sus asuntos.*
* Premio Cervantes 2002.
* Medalla Prol Ecclesia et Pontifice 2017.
* Medalla de Ouro da Provincia de Ávila 2019.
## Notas 
## Véxase tamén 
### Bibliografía 
* 
* 
* 
* 
* 
* 
* 

### Ligazóns externas 
* Portal oficial e autorizado de José Jiménez Lozano .
* Artigos de José Jiménez Lozano en *El País* .
* Todos os libros de José Jiménez Lozano editados por Pre-Textos
* José Jiménez Lozano no Centro Virtual Cervantes .
* Portal da Cátedra Miguel Delibes dedicado a José Jiménez Lozano .
* Portal dedicado a José Jiménez Lozano elnortedecastilla.es .
* Guadalupe Arbona Abascal e Juan José Gómez Cadenas (maio de 2018) "José Jiménez Lozano: «Merece la pena vivir porque hay personas, hay pájaros, hay cosas que están excelentemente bien»" .